
Manteisio’n llawn ar y llyfr hwn


Croeso i’ch Canllaw Adolygu ar gyfer cwrs Mathemateg UG CBAC. Bydd y llyfr hwn yn eich atgoffa o’r wybodaeth a’r sgiliau y bydd disgwyl i chi eu dangos yn yr arholiad. Bydd cyfleoedd hefyd i wirio ac ymarfer y sgiliau hynny ar gwestiynau enghreifftiol. Bydd awgrymiadau a nodiadau drwy’r llyfr i’ch helpu i osgoi camgymeriadau cyffredin a rhoi gwell dealltwriaeth i chi o’r hyn sydd ei angen yn yr arholiad.

Mae atebion i’r holl gwestiynau yng nghefn y llyfr.



Nodweddion i’ch helpu chi i lwyddo

Targedu wrth adolygu

Defnyddiwch y cwestiynau hyn ar ddechrau pob un o’r pum adran er mwyn i chi, wrth adolygu, ganolbwyntio ar y testunau hynny sy’n achosi’r anhawster mwyaf i chi. Mae’r Atebion yng nghefn y llyfr.

Ynglŷn â’r testun hwn

Ar ddechrau pob pennod, bydd hyn yn rhoi trosolwg cryno o’i chynnwys.

Cyn dechrau, cofiwch

Crynodeb o’r pethau allweddol mae angen i chi eu gwybod cyn i chi ddechrau ar y bennod.

Ffeithiau allweddol

Gwnewch yn siŵ r eich bod yn deall yr holl ffeithiau allweddol ym mhob is-adran. Mae’r rhain yn rhoi rhestr wirio ddefnyddiol os byddwch chi’n cael trafferth â chwestiwn.

Enghraifft wedi’i hateb

Mae enghreifftiau wedi’u hateb yn llawn yn dangos i chi beth mae’r arholwr yn disgwyl ei weld i sicrhau marciau llawn yn yr arholiad. Mae’r enghreifftiau’n cwmpasu’r sbectrwm llawn o’r math o gwestiynau y gallwch chi eu disgwyl.

Awgrym

Bydd awgrymiadau gan arbenigwyr yn cael eu rhoi drwy’r llyfr i’ch helpu chi i wneud yn dda yn yr arholiad.

Camgymeriadau cyffredin

Bydd yr adrannau hyn yn tynnu eich sylw at gamgymeriadau cyffredin gan fyfyrwyr, er mwyn i chi eu hosgoi.

Profi eich hun

Setiau byr o gwestiynau i brofi eich dealltwriaeth o bob testun. Mae’r Atebion yng nghefn y llyfr.

Cwestiynau enghreifftiol

Ar gyfer pob testun, dyma gwestiynau nodweddiadol y gallwch chi ddisgwyl eu gweld yn yr arholiad. Mae’r Atebion yng nghefn y llyfr.

Cwestiynau adolygu

Ar ôl i chi gwblhau pob un o’r pum adran yn y llyfr, atebwch y cwestiynau hyn er mwyn ymarfer mwy. Mae’r Atebion yng nghefn y llyfr.

Ar ddiwedd y llyfr, fe welwch chi wybodaeth ddefnyddiol:

Paratoi at yr arholiad

Mae hyn yn cynnwys awgrymiadau a chyngor ar adolygu ar gyfer arholiad Mathemateg UG, a manylion union strwythur y papurau arholiad.

Gwnewch yn siŵr eich bod chi’n gwybod y fformiwlâu hyn ar gyfer eich arholiad

Dyma restr gryno o’r holl fformiwlâu mae angen i chi eu cofio a’r fformiwlâu a fydd yn cael eu rhoi i chi yn yr arholiad.

Sylwch y gallai’r daflen fformiwlâu, fel mae wedi’i darparu gan y bwrdd arholi ar gyfer yr arholiad, newid.

Yn ystod eich arholiad

Mae hyn yn cynnwys geiriau allweddol i’w gwylio, camgymeriadau cyffredin i’w hosgoi a chyngor os byddwch chi’n cael trafferth â chwestiwn.

Fy rhestr wirio adolygu


ADRAN 1: UNED 1 MATHEMATEG BUR

Targedu wrth adolygu (Penodau 1–4)

Pennod 1 Prawf

Prawf

Pennod 2 Indecsau a syrdiau

Indecsau a syrdiau

Pennod 3 Hafaliadau cwadratig

Hafaliadau cwadratig

Pennod 4 Hafaliadau ac anhafaleddau

Hafaliadau cydamserol

Anhafaleddau

Cwestiynau adolygu (Penodau 1–4)

ADRAN 2: UNED 1 MATHEMATEG BUR

Targedu wrth adolygu (Penodau 5–8)

Pennod 5 Geometreg gyfesurynnol

Llinellau syth

Cylchoedd

Pennod 6 Trigonometreg

Gweithio â ffwythiannau trigonometrig

Trionglau heb onglau sgwâr

Pennod 7 Polynomialau

Gweithio â pholynomialau

Y theorem ffactor a braslunio cromliniau

Ehangiadau binomaidd

Pennod 8 Graffiau a thrawsffurfiadau

Braslunio cromliniau a thrawsffurfiadau

Graffiau ffwythiannau trigonometrig

Cwestiynau adolygu (Penodau 5–8)

ADRAN 3: UNED 1 MATHEMATEG BUR

Targedu wrth adolygu (Penodau 9–12)

Pennod 9 Differu

Tangiadau a normalau

Ffwythiannau cynyddol a lleihaol, a throbwyntiau

Deilliadau uwch a graff [image: ]

Cymwysiadau a differu o egwyddorion sylfaenol

Pennod 10 Integru

Integru fel y broses wrthdro i ddifferu

Darganfod arwynebeddau

Pennod 11 Fectorau

Fectorau

Pennod 12 Ffwythiannau esbonyddol a logarithmau

Ffwythiannau esbonyddol a logarithmau

Modelu cromliniau

Cwestiynau adolygu (Penodau 9–12)

ADRAN 4: UNED 2 YSTADEGAETH

Targedu wrth adolygu (Penodau 13–17)

Pennod 13 Casglu data

Casglu data

Pennod 14 Prosesu, cyflwyno a dehongli data

Mesurau ystadegol

Dehongli diagramau

Data deunewidyn

Pennod 15 Tebygolrwydd

Gweithio â thebygolrwydd

Pennod 16 Dosraniadau tebygolrwydd

Hapnewidynnau arwahanol

Y dosraniad unffurf arwahanol

Y dosraniad binomaidd

Y dosraniad Poisson

Pennod 17 Profi rhagdybiaethau ystadegol gan ddefnyddio’r dosraniad binomaidd

Profi rhagdybiaethau ystadegol gan ddefnyddio’r dosraniad binomaidd (profion ungynffon)

Profion dwygynffon

Cwestiynau adolygu (Penodau 13–17)

ADRAN 5: UNED 2 MECANEG

Targedu wrth adolygu (Penodau 18–21)

Pennod 18 Cinemateg

Defnyddio graffiau i ddadansoddi mudiant

Defnyddio fformiwlâu cyflymiad cyson

Mudiant fertigol o dan effaith disgyrchiant

Pennod 19 Grymoedd a deddfau mudiant Newton

Grymoedd a deddf gyntaf Newton

Ail ddeddf Newton

Trydedd ddeddf Newton a gronynnau cysylltiedig

Pennod 20 Cyflymiad amrywiol

Cyflymiad amrywiol

Pennod 21 Deddfau Newton mewn 2 ddimensiwn

Cinemateg mewn 2 ddimensiwn

Cwestiynau adolygu (Penodau 18–21)

Paratoi at yr arholiad

Gwnewch yn siŵr eich bod chi’n gwybod y fformiwlâu hyn ar gyfer eich arholiad…

Yn ystod eich arholiad

Atebion





ADRAN 1
UNED 1 MATHEMATEG BUR

Targedu wrth adolygu (Penodau 1–4)


	  1  Defnyddio prawf drwy ddiddwytho
Profwch fod swm sgwariau unrhyw ddau eilrif olynol yn gallu cael ei rannu â 4.

(gweler tudalen 2)


	  2  Defnyddio prawf drwy ddisbyddu
Mae rhif perffaith yn gyfanrif positif sy’n hafal i swm ei ffactorau (ac eithrio ef ei hun).

Mae 6 yn rhif perffaith am mai ffactorau 6 yw 1, 2 a 3 ac mae 1 + 2 + 3 = 6.

Profwch mai 6 yw’r unig rif perffaith sy’n llai na 10.

(gweler tudalen 2)


	  3  Darganfod gwrthenghraifft i wrthbrofi tybiaeth
Drwy ddarganfod gwrthenghraifft, gwrthbrofwch y gosodiad canlynol.

Mae [image: ] yn bositif ar gyfer pob gwerth cyfanrifol o n.

(gweler tudalen 2)


	  4  Defnyddio a thrin syrdiau
Dangoswch y gall [image: ] gael ei ysgrifennu ar ffurf [image: ] lle mae a a b mor fach â phosibl.

(gweler tudalen 5)


	  5  Rhesymoli enwadur swrd
Symleiddiwch [image: ].

(gweler tudalen 5)


	  6  Defnyddio ddeddfau indecsau
Symleiddiwch [image: ].

(gweler tudalen 5)


	  7  Deall indecsau negatif a ffracsiynol
Ysgrifennwch [image: ] yn y ffurf [image: ].

(gweler tudalen 5)


	  8  Gweithio â hafaliadau cwadratig
Defnyddiwch ffactorio i ddatrys [image: ].

Trwy hynny brasluniwch gromlin [image: ].

(gweler tudalen 9)


	  9  Cwblhau’r sgwâr
Ysgrifennwch [image: ] yn y ffurf [image: ].

(gweler tudalen 9)


	10  Defnyddio gwahanolyn cwadratig
Darganfyddwch werth(oedd) k fel bod gan yr hafaliad [image: ] wreiddiau hafal.

(gweler tudalen 9)


	11  Datrys hafaliadau cydamserol lle mae un hafaliad yn gwadratig
Darganfyddwch gyfesurynnau’r pwyntiau lle mae’r llinell [image: ] yn croestorri’r gromlin [image: ].

(gweler tudalen 15)


	12  Datrys anhafaleddau llinol
Datryswch [image: ].

(gweler tudalen 18)


	13  Datrys anhafaleddau cwadratig
Datryswch [image: ].

(gweler tudalen 18)


	14  Cynrychioli anhafaleddau ar ffurf graff
Ar ffurf graff, dangoswch y rhanbarth sy’n cael ei gynrychioli gan [image: ].

(gweler tudalen 18)




Atebion ar dudalen 206

Pennod 1 Prawf



Ynglŷn â’r testun hwn

Mae’r testun hwn yn datblygu’r sgiliau datrys problemau rydych chi wedi’u dysgu’n barod yn eich TGAU ac mae’n dangos sut i lunio dadl fathemategol a phrawf rhesymegol.



Cyn dechrau, cofiwch …


	•  algebra a geometreg o TGAU Mathemateg

	•  gwahanol fathau o rif o TGAU Mathemateg.




Prawf



[image: ]

Ffeithiau allweddol


	1  Mae P ⇒ Q yn golygu ‘mae P yn ymhlygu Q’ neu ‘mae P yn arwain at Q’.
Felly mae Tom yn gath ⇒ mae Tom yn famal.


	2  Mae P ⇐ Q yn golygu ‘mae P yn cael ei ymhlygu gan Q’ neu ‘mae P yn dilyn o Q’.
Nid yw ‘mae Tom yn famal’ yn ymhlygu ‘mae Tom yn gath’ – gallai fod yn gi!


[image: ]

Allwch chi ddim dweud mae Tom yn gath ⇐ mae Tom yn famal.

	3  Mae P ⇔ Q yn golygu ‘mae P yn ymhlygu ac yn cael ei ymhlygu gan Q’ neu ‘mae P yn gywerth â Q’.
Er enghraifft, mae rhif yn eilrif ⇔ mae’n bosibl ei rannu â 2.


	4  Cyfdro P ⇒ Q yw P ⇐ Q.

	5  Mae tybiaeth yn osodiad mathemategol sy’n ymddangos yn debygol o fod yn wir, ond sydd heb gael ei brofi’n ffurfiol ei fod yn wir.
Gallwch chi brofi tybiaeth drwy’r canlynol:


	•  Prawf drwy ddisbyddu

[image: ]

Rydych chi’n profi pob achos posibl – er mwyn disbyddu pob achos posibl.

	•  Prawf drwy ddiddwytho.

[image: ]

Dechreuwch â chanlyniad sy’n hysbys ac yna lluniwch ddadl resymegol sy’n dangos pam mae’n rhaid bod y dybiaeth yn wir. Mae’r math hwn o brawf yn aml yn defnyddio algebra.

	6  Weithiau mae’n haws gwrthbrofi tybiaeth drwy ddarganfod gwrthenghraifft.

[image: ]

Dim ond un wrthenghraifft mae angen i chi ei darganfod er mwyn gwrthbrofi gosodiad.

Enghraifft wedi’i hateb

1 Prawf drwy ddisbyddu

Profwch nad oes gan unrhyw rif sgwâr ddigid olaf sy’n 8.

Datrysiad

Mae digid olaf mewn unrhyw rif sgwâr yn dod o sgwario’r digid olaf.


[image: ]

Meddyliwch am gyfrifo 123 × 123, dyweder, gan ddefnyddio lluosi hir. Bydd gan yr ateb ddigid olaf o 9.

[image: ]



Profwch bob rhif un digid.

[image: ]

Nid oes gan yr un rhif un digid wedi’i sgwario ddigid olaf o 8, ac felly ni all yr un rhif sgwâr orffen ag 8.

Awgrym: Mae prawf drwy ddisbyddu yn effeithiol pan fydd nifer cyfyngedig yn unig o achosion i’w gwirio.

Enghraifft wedi’i hateb

2 Prawf drwy ddiddwytho

Profwch fod y gwahaniaeth rhwng rhifau sgwâr olynol bob amser yn odrif.


[image: ]

Datrysiad

Os yw n yn gyfanrif cyffredinol, yna mae n2 ac (n + 1)2 yn rhifau sgwâr olynol.

Mae hyn yn golygu bod y gwahaniaeth rhwng rhifau sgwâr olynol o’r ffurf

[image: ]

Nid oes modd rhannu 2n + 1 â 2, felly mae’n rhaid bod y gwahaniaeth rhwng rhifau sgwâr olynol bob amser yn odrif.

Awgrym: I lunio’r prawf hwn, mae angen mynegiad cyffredinol arnoch chi ar gyfer y gwahaniaeth rhwng dau rif sgwâr olynol. I brofi a yw rhif yn odrif, mae angen i chi ddefnyddio diffiniad odrif, sef rhif nad oes modd ei rannu â 2.

Enghraifft wedi’i hateb

3 Gwrthbrawf drwy wrthenghraifft

A yw’n wir bod x2 ≥ x ar gyfer pob rhif real?

Datrysiad

[image: ]

Fodd bynnag,

[image: ], sy’n dangos nad yw’n wir bod x2 ≥ x ar gyfer pob rhif real.

Awgrymiadau:


	•  I ddangos bod tybiaeth yn anghywir, dim ond un achos lle nad yw’n gweithio, gwrthenghraifft, sydd ei hangen. Gall gwrthenghreifftiau fod yn anodd eu darganfod, ond mae’r dechneg yn bwerus iawn am mai un yn unig sydd ei hangen i brofi bod tybiaeth yn anghywir.

	•  Ar gyfer tybiaethau sy’n cynnwys rhifau, mae’n werth profi i weld a ydyn nhw’n gweithio ar gyfer rhifau negatif a ffracsiynau. Yn Enghraifft wedi’i hateb 3, mae’r dybiaeth bod x2 ≥ x yn methu’n unig pan fydd 0 < x < 1.

Profi eich hun


	1  Mae prawf yn cynnwys y llinellau isod. Pa linell sy’n cynnwys gwall?
Profwch, ar gyfer unrhyw rif real, N, lle mae N ≠ 0, N 0 = 1.

[image: ]


	2  Profwch neu gwrthbrofwch y gosodiad canlynol.
‘Ar gyfer pob gwerth n sy’n fwy na neu’n hafal i 1, mae [image: ] yn rhif cysefin.’


	3  Mae’n ymddangos bod y prawf isod yn dangos bod 2 = 0.
Mae’n rhaid bod y prawf yn cynnwys gwall. Ym mha linell mae’r gwall yn digwydd?

[image: ]


	4  Profwch, os yw cyfanrif, p, yn odrif, fod p2 hefyd yn odrif.



Atebion ar dudalen 206

[image: ]

Cwestiwn enghreifftiol

Y lleiaf o bum cyfanrif olynol yw n.


	i    Ysgrifennwch y pedwar cyfanrif nesaf yn nhermau n.

	ii   Profwch y gall swm unrhyw bum cyfanrif olynol gael ei rannu â 5.

	iii  Gan ddefnyddio eich canlyniad o ran ii, ysgrifennwch swm 17, 18, 19, 20, 21.



Atebion ar dudalen 206

Pennod 2 Indecsau a syrdiau



Ynglŷn â’r testun hwn

Mae rhif anghymarebol yn rhif nad oes modd ei ysgrifennu fel ffracsiwn [image: ], lle mae a a b yn gyfanrifau. Er enghraifft, mae, [image: ] yn rhif anghymarebol am nad yw’n bosibl ei fynegi fel ffracsiwn – mae’r rhan ddegol yn parhau am byth ac nid yw byth yn ailadrodd.

Indecsau yw gair lluosog indecs; mae indecs yn air arall am bŵ er. Bydd angen i chi ddefnyddio deddfau indecsau i’ch helpu i drin a symleiddio mynegiadau.



Cyn dechrau, cofiwch …


	•  sut i ehangu cromfachau

	•  sut i symleiddio mynegiadau

	•  sut i ddefnyddio deddfau indecsau o TGAU Mathemateg.




Indecsau a syrdiau



[image: ]

Ffeithiau allweddol


	1  Yn y mynegiad am, a yw’r bôn ac m yw’r indecs neu’r pŵer y mae’r bôn yn cael ei godi iddo.

	2  Dyma ddeddfau indecsau:

	•  am × an = am + n

[image: ]

Lluosi.

[image: ]




	•  [image: ]

[image: ]

Rhannu.

	•  [image: ].

Pŵer wedi’i godi i bŵer.

[image: ]







	3  Cofiwch fod unrhyw rif ansero i’r pŵer sero yn hafal i 1.

[image: ]

Nid yw 00 wedi’i ddiffinio.

[image: ]



30 = 1    (−2)0 = 1    2.60 = 1


	4  Ar gyfer pwerau negatif a ffracsiynol,

	•  [image: ]

[image: ]

Mae indecs negatif yn dynodi’r cilydd.

	•  [image: ]

	•  [image: ].

[image: ]

Mae indecs ffracsiynol yn isradd.

	5  Mynegiad yw swrd sy’n cynnwys isradd anghymarebol, fel [image: ].

[image: ]

Cadwch y rhifau cymarebol a’r israddau ar wahân.

	6  Mae swrd yn ei ffurf symlaf pan nad oes gan y rhif o dan yr ail isradd unrhyw ffactorau sgwâr.

	•  Nid yw [image: ] yn ei ffurf symlaf.

[image: ]

Cofiwch fod [image: ] yn golygu’r ail isradd positif yn unig.

	•  Mae [image: ] yn ei ffurf symlaf.




	7  Gallwch adio a thynnu syrdiau i’w symleiddio yr un modd ag yn achos mynegiadau algebraidd eraill.

	8  Pan fyddwch chi’n lluosi syrdiau, cofiwch:
[image: ]


	9  Pan fydd gan ffracsiwn swrd yn yr enwadur, nid yw yn ei ffurf symlaf.
Rydych chi’n ei symleiddio drwy resymoli’r enwadur.

Ar gyfer ffracsiynau yn y ffurf:


	•  [image: ] lluoswch y top a’r gwaelod ag [image: ]

	•  [image: ] lluoswch y top a’r gwaelod ag [image: ].



Cofiwch fod [image: ].

Enghraifft wedi’i hateb

1 Symleiddio mynegiadau sy’n cynnwys indecsau

Symleiddiwch


	i    [image: ]

	ii   [image: ]

Datrysiad

[image: ]

Enghraifft wedi’i hateb

2 Defnyddio nodiant indecsau

Darganfyddwch werth x yn y naill achos a’r llall.


	i    [image: ]

	ii   [image: ]

Datrysiad

Camgymeriad cyffredin: Peidiwch ag anghofio ateb y cwestiwn

Enghraifft wedi’i hateb

3 Symleiddio syrdiau

Symleiddiwch


	i    [image: ]

Nid dyma’r ffurf symlaf am fod y llinell waelod yn swrd.

	ii   [image: ]

	iii  [image: ].

Datrysiad


	i    [image: ]

[image: ]

Rydych chi wedi rhesymoli’r enwadur.

	ii   [image: ]

Gan ddefnyddio [image: ].

	iii  [image: ]

Awgrym: I symleiddio swrd, edrychwch am ffactorau sy’n rhifau sgwâr.

Enghraifft wedi’i hateb

4 Rhesymoli’r enwadur

Rhesymolwch yr enwadur [image: ].

Datrysiad

[image: ]

Camgymeriad cyffredin: Mae’n rhaid i chi luosi’r top a’r gwaelod â’r un peth (fel eich bod chi, mewn gwirionedd, yn lluosi ag 1). Fel arall, byddwch chi’n newid gwerth y ffracsiwn.

Profi eich hun

Gwnewch yn siŵr eich bod chi’n gallu cyfrifo’r rhain heb gyfrifiannell!


	1  Darganfyddwch werth [image: ]

	2  Darganfyddwch werth [image: ], gan roi eich ateb yn ei ffurf symlaf.

	3  Symleiddiwch [image: ], gan roi eich ateb mewn ffurf wedi’i ffactorio.

	4  Symleiddiwch [image: ]

	5  Darganfyddwch yr union ateb i [image: ], gan symleiddio eich ateb cymaint â phosibl.



Atebion ar dudalen 206

[image: ]






[image: ]

Cwestiwn enghreifftiol

Darganfyddwch werth a a b yn y naill achos a’r llall.


	i    [image: ]

	ii   [image: ]



Atebion ar dudalen 206

